Það er vart hægt að gera of mikið úr breyttum lífsháttum , sem siglt hafa í kjölfar netvæðingarinnar , en þá má vel lesa úr súluritinu að ofan um daglega notkun stafrænna miðla . Tölurnar eru byggðar á reglulegum könnunum vestanhafs , en þar verja menn ríflega fjórðungi lífsins við stafræna miðla . Síðan sofa menn í 8 tíma , svo það eru um 40% vökustunda ! Þar er greinilegast hvað símar hafa rutt sér mikils rúms , nær öll aukningin liggur þar meðan fólk dvelur minna við tölvurnar og „ önnur tæki “ eru nokkuð stöðug , en þar undir felast m.a. leikjatölvur . Þar fyrir utan er hins vegar megnið af sjónvarpsáhorfi .